Държавен вестник, бр. 39, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  39
(б) При условията на член 2 от Анекса 
към този договор член 5 от Споразумението 
за взаимна правна помощ САЩ – ЕС урежда 
създаването и работата на съвместни екипи за 
разследвания.
(в) При условията на член 3 от Анекса 
към този договор член 6 от Споразумението 
за взаимна правна помощ САЩ – ЕС урежда 
записването на свидетелските показания на 
едно лице, намиращо се в замолената държава, 
посредством технология на видеопренос между 
молещата и замолената държава.
(г) При условията на член 4 от Анекса 
към този договор член 7 от Споразумението 
за взаимна правна помощ САЩ – ЕС урежда 
използването на бързи средства за комуникация;
(д) При условията на член 5 от Анекса 
към този договор, член 8 от Споразумението 
за взаимна правна помощ САЩ – ЕС урежда 
взаимната правна помощ между съответните 
административни органи.
(е) При условията на член 6 от Анекса 
към този договор член 9 от Споразумението 
за взаимна правна помощ САЩ – ЕС урежда 
приложимите ограничения по отношение на 
използването на информацията или на доказа­
телствата, предоставени на молещата държава, 
както и поставените условия за взаимопомощта 
или отказа на взаимопомощ, по съображения, 
свързани със защита на данните.
(ж) При условията на член 7 от Анекса 
към този договор член 10 от Споразумението 
за взаимна правна помощ САЩ – ЕС урежда 
обстоятелствата, при които една молеща дър­
жава може да поиска поверителност на своята 
молба; и
(з) При условията на член 8 от Анекса към 
този договор член 13 от Споразумението за 
взаимна правна помощ САЩ – ЕС урежда 
позоваването от страна на замолената държава 
на основания за отказ.
2. Този договор има за цел единствено оказва­
нето на взаимна правна помощ между Република 
България и Съединените американски щати в 
съответствие с условията на Споразумението за 
взаимна правна помощ САЩ – ЕС и не поражда 
право от страна на което и да е частно лице 
да придобива, укрива или изключва каквито 
и да било доказателства или да възпрепятства 
изпълнението на молба, нито разширява или 
ограничава други права, които са предоставени 
от вътрешното законодателство.
3. Анексът отразява разпоредбите за взаимна 
правна помощ между Република България и 
Съединените американски щати след влизане 
в сила на този договор. 
4. В съответствие с член 12 от Споразуме­
нието за взаимна правна помощ САЩ – ЕС 
този договор се прилага спрямо престъпления, 
извършени както преди, така и след влизането 
му в сила. 
5. Този договор се прилага за молби, отпра­
вени след влизането му в сила. Независимо от 
това в съответствие с член 12(2) от Споразу­
мението за взаимна правна помощ САЩ – ЕС 
членове 3 и 4 от Анекса се прилагат за молби, 
които не са изпълнени в замолената държава 
към момента на влизане на този договор в сила. 
6. (а) Този договор подлежи на изпълнение 
на приложимите вътрешноправни процедури 
в Република България и в Съединените аме­
рикански щати с оглед влизането му в сила. 
Правителствата на Република България и 
Съединените американски щати разменят ин­
струменти за приключване на тези процедури. 
Договорът влиза в сила в деня на влизането 
в сила на Споразумението за взаимна правна 
помощ САЩ – ЕС.
(б) В случай на прекратяване на Споразу­
мението за взаимна правна помощ САЩ – ЕС 
този договор се прекратява. Правителствата на 
Република България и на Съединените амери­
кански щати могат независимо от това да се 
споразумеят за продължаване на прилагането на 
някои или всички разпоредби на този договор.
В потвърждение на което долуподписаните 
лица, надлежно упълномощени от съответните 
им правителства, подписаха този договор.
Изготвен в София в два екземпляра на 19 
септември 2007 г. на български и на английски 
език, като двата текста са еднакво автентични. 
За правителството на 	
За правителството на
Република България: 	
Съединените 
Миглена Тачева,	
американски щати:
министър на	
Джон Байърли,
правосъдието 	
посланик на 
	
Съединените американски
	
щати в Република България
АНЕКС
Член 1
Установяване на банкова информация
1. (а) По молба на молещата държава 
замолената държава проверява незабавно в 
съответствие с разпоредбите на този член 
дали банките, които са разположени на нейна 
територия, разполагат с информация за обсто­
ятелството, дали определено физическо или 
юридическо лице, което е заподозряно или 
обвинено в престъпление, притежава една или 
повече банкови сметки. Замолената държава 
съобщава незабавно резултатите от своето 
проучване на молещата държава.
(б) Мерките, посочени в буква (а), могат 
да бъдат предприети също за целите на уста­
новяването на:
(i) информация относно физически или 
юридически лица, които са осъдени или са 
въвлечени по друг начин в престъпление;
(ii) информация, с която разполагат небан­
кови институции,
или
(iii) финансови транзакции, които не са 
свързани с банкови сметки.
2. Молбата за информация по алинея 1 на 
този член съдържа:
(а) самоличността на физическо или юри­
дическо лице, което е свързано с локализиране 
на такива сметки или транзакции;